stanford-oval/wikipedia huggingface dataset:
צ'ארלס אראנגיס
קריירת מועדונים

אראנגיס נולד בפואנטה אלטו שבמחוז סנטיאגו, שבצ'ילה. אמו, מריאנה, הייתה מאמנת כדורגל. בגיל 11 התחיל לשחק כדורגל במחלקת הנוער של אוניברסידד דה צ'ילה. בשנת 2002 עבר למחלקת הנוער של קוברלואה.
אראנגיס הופיע לראשונה במדי הקבוצה הבוגרת של קוברלואה ב-2006, במשחק נגד קוברסל. את שערו הראשון ככדורגלן מקצועי כבש באותה שנה, במשחק נגד או'היגינס. לאחר שבשנת 2007 שיחק כמושאל בקוברסל, עבר לקולו-קולו בשנת 2009.
לאחר ששיחק בשנת 2010 תקופה קצרה בקבוצת קילמס הארגנטינאית, חזר ב-1 בינואר 2011 לקבוצת אוניברסידד דה צ'ילה תמורת סכום של 616 אלף לירות שטרלינג. אראנגיס הפך באופן מיידי לחלק חשוב בהרכב של אוניברסידד, וסייע למועדון לזכייה בגביע סודאמריקנה בשנת 2011, שם ניצח המועדון 0–4 בסיכום שני משחקי הגמר את ליגה דה קיטו.
בחלון ההעברות חורף 2014 נרכש חצי מכרטיס השחקן של אראנגיס על ידי אודינזה מהסרייה א' האיטלקית. מיד עם רכישתו, ב-11 בינואר 2014, הושאל אראנגיס לאינטרנסיונל, מליגת העל הברזילאית, עד לאוגוסט 2014. אראנגיס נבחר לשחקן הטוב ביותר באליפות ריו גראנדה דו סול בשנת 2014.
ב-11 ביוני 2014 רכשה אינטרנסיונל 30 אחוזים מכרטיס שחקנו של אראנגיס.
נבחרת צ'ילה

אראנגיס ערך את הופעת הבכורה שלו בנבחרת צ'ילה בשנת 2009, אך לא זומן לסגל הנבחרת למונדיאל 2010 ולקופה אמריקה 2011. למרות זאת, שיחק שבעה משחקים במסגרת הקמפיין המוצלח של צ'ילה במוקדמות מונדיאל 2014, ואף כבש בניצחונות על בוליביה ועל ונצואלה.
אראנגיס נכלל בסגל נבחרת צ'ילה למונדיאל 2014. אראנגיס בישל את השער הראשון לאדוארדו ורגאס וכבש את השער השני במשחק השני של שלב הבתים, בניצחון 0–2 על ספרד.
תארים

גביע סודאמריקנה: 2011
אליפות צ'ילה: 2012 (אפרטורה)
הגביע הצ'יליאני: 2012/2013
אליפות ריו גראנדה דו סול: 2014, 2015
קופה אמריקה: 2015, 2016
השחקן הטוב ביותר באליפות ריו גראנדה דו סול: 2014
צארביץ'

צארביץ' (ברוסית: царевич) היה תואר שניתן לבני הצארים.  המקבילה הנשית הייתה צארבנה.
היסטוריה

על פי חוקי הבית הפאולינים משנת 1797, התואר הופסק והוחלף בצסארביץ' עבור יורש הכתר לבדו. אחיו הצעירים קיבלו את התואר "וליקי קניאז", שתורגם כנסיך גדול או, בדרך כלל, כדוכס הגדול.
מבחינה היסטורית, המונח יושם גם על צאצאי החאנים (הצארים) של קאזאן, קסימוב וסיביר לאחר כיבוש החאנות הללו על ידי רוסיה. צאצאיהם של משפחות המלוכה המודחות של גאורגיה או הבטונישווילי קיבלו את התארים של צארביץ' עד 1833, אז הורדו לקניאז לאחר הפיכה כושלת להשבת המלוכה הגאורגית.
הערות שוליים

↑  Bushkovitch, Paul (18 במרץ 2021). Succession to the Throne in Early Modern Russia: The Transfer of Power 1450–1725 (באנגלית). Cambridge University Press. pp. 74, 106. ISBN 978-1-108-47934-9. {{cite book}}:  (עזרה)
↑  Martin, Russell E. (15 ביוני 2012). A Bride for the Tsar: Bride-Shows and Marriage Politics in Early Modern Russia (באנגלית). Cornell University Press. p. 88. ISBN 978-1-5017-5665-8. {{cite book}}:  (עזרה)
| --- | --- |
בקרת זהויות :  NLI: 987007555542605171  GND: 4380962-5  LCCN: sh85059965
פונקטור נגזר

במתמטיקה, ניתן לגזור פונקטורים מסוימים על מנת לקבל פונקטורים אחרים הקשורים לפונקטור המקורי. בעוד שפעולה זו מופשטת מאוד, היא מקשרת מספר בניות במתמטיקה.
מוטיבציה

נביא מספר דוגמאות מאלגברה הומולוגית, הממחישות את הצורך בפונקטורים נגזרים.
נתבונן בפונקטור  T_{A}:R\operatorname {-mod} \to R\operatorname {-mod}  (כאשר  R\operatorname {-mod}  היא קטגוריית המודולים מעל החוג החילופי  R) המוגדר באמצעות:  T_{A}(B)=A\otimes B. כידוע, זהו פונקטור מדויק מימין, כלומר - בהינתן סדרה מדויקת קצרה  0\to L\to M\to K\to 0, הפנקטור  T_{A} משרה לנו את הסדרה המדויקת:
A\otimes _{R}K\to A\otimes _{R}L\to A\otimes _{R}M\to 0
שאלה טבעית שעולה כעת היא כיצד ניתן להמשיך את הסדרה משמאל, כך שתתקבל סדרה מדויקת ארוכה? התשובה לשאלה זו ניתנת על ידי הפונקטור הנגזר השמאלי של  T_{A}, שמסומן  \operatorname {Tor} _{i}^{R}(A,-) לכל  1\leq i וממשיך את הסדרה בצורה הבא:  \cdots \to \operatorname {Tor} _{2}^{R}(A,M)\to \operatorname {Tor} _{1}^{R}(A,K)\to \operatorname {Tor} _{1}^{R}(A,L)\to \operatorname {Tor} _{1}^{R}(A,M)\to A\otimes _{R}K\to A\otimes _{R}L\to A\otimes _{R}M\to 0,
את הבנייה הזו ניתן להכליל לכל פונקטור מדויק מעל כל קטגוריה אבלית שמקיימת תנאי מסוים.
פרויקט אתנה

פרויקט אתנה הוא המיזם הלאומי לקידום ספורט הנשים בישראל אשר הוקם בסוף שנת 2005. החזון הוא ליצור שינוי חברתי ומגדרי בתרבות הספורט בישראל בדרך אשר תבטיח את השתתפותן המלאה של ילדות, נערות ונשים בכל תחומי הספורט ובכל הרמות.
פעילויות אתנה

באמצעות תקציבי הפרויקט ופעילותו מתקיימות פעילויות רבות:
הוקמו סגלים בגילאים הצעירים
נערכו פעילויות ממוקדות לאיתור ספורטאיות צעירות
ניתן תגמול אגודות
הוענקו מלגות לקידום ספורטאיות, מאמנות ומאמנים
הוענקו מלגות לקורסי אימון והדרכה
הוקמו מרכזי מצוינות בדגש על הפריפריה
נערכו מחנות אימונים בישראל ובחו"ל
ניתנה תמיכה בתחרויות בינ"ל
הורחבה המעטפת הרפואית לספורטאיות תחרותיות
"אתנה Top Team" בוועד האולימפי - היחידה לספורט הישגי קידום וטיפוח ספורטאיות עילית להיכללותן במסגרת הסגל האולימפי
השקעה בעתודה הצעירה (TOP TEEN)
ליגות "אתנה" שהפכו למסורת במספר ענפים
נערכו סדנאות והשתלמויות ייחודיות לספורטאיות למאמנים ומאמנות
"ניידות אתנה" נדדו ברחבי הארץ והעניקו לילדות חוויית ספורט ייחודית
נערכו כנסים ייחודים בינלאומיים ומקומיים
התקיימו פעילויות שיווק ועידוד לפתיחת קבוצות חדשות ולשינוי עמדות בכל הקשור לפעילות ספורטיבית ותחרותית אצל ילדות ונשים
תוכנית "הפסקה פעילה אתנה" חשיפת התלמידות לפעילות ספורטיבית בענפים השונים בהתאם לסדרי העדיפויות של מחלקת הספורט ברשות ומתאמות הענפים ב"אתנה". קהל היעד תלמידות כיתות ג'-ח'.
תוכנית אתנה כישרונות - מטרת הפרויקט היא הקמת קבוצות חדשות בכיתות ד'-ה'-ו' כתוצאה מפרויקט "זוזו"/ הפסקה פעילה/ מעגלי איתור וחשיפת ילדות לענפי ספורט שונים ברשות/ באגודה.
אירועי אתנה הולכות רחוק – האירועים מעלים על נס ערכים של אורח חיים פעיל ובריא, טיפוח המצוינות וקידום נשים. מטרת האירוע להעביר את המסר של הנאה בספורט דרך פעילות חווייתית, ייחודית ומהנה, ללא אלמנטים תחרותיים ותוך דגש על תחושת ה"ביחד" ומקסום העברת המסרים דרך יצירת עניין תקשורתי.
פרויקט שגרירות אתנה

בתוך תהליך לשינוי עמדות וקידומן של נשים בספורט יש לראות בתוכנית "שגרירות אתנה" חלק בלתי נפרד בפעילות לשינוי עמדות בקהלי היעד השונים וכמו כן, חלק יישומי של יצירת מנהיגות נשים בעולם הספורט התחרותי.  
עם סיומה של קריירה ראשונה ומעבר לקריירה שנייה חוזרת הספורטאית ל"קהילה" כחלק מקידום ושיווק השיח החברתי ש"אתנה" מקדמת. הספורטאיות – שגרירות הן ספורטאיות עילית פעילות או לקראת סיום פעילותן טרם פרישתן, הן מהוות את "הקו הקדמי" – בדיבור ישיר של צוות ההסברה של אתנה "להיות ספורטאית".
"שגרירות אתנה" נן ספורטאיות אשר ישפיעו לאורך זמן במעגל ההשפעה הקרוב והרחוק גם יחד בהתאם להתפתחות התוכנית המקצועית הכוללת. החל מתוכניות האיגודים והפרויקטים לתוכניות ברשויות, בקורסי אימון והדרכה, כמודל לחיקוי במחנות אימונים, באירועי ספורט ואף במגזר הציבורי המהווה קהל חדש ואינו חלק מעולם הספורט.
פרויקט שגרירות אתנה > מטרות פרויקט שגרירות אתנה

מטרות עיקריות:
שינוי עמדות וקשר לקהילה כחלק מקידום שיח חברתי
יצירת מנהיגות נשים בעולם הספורט
יצירת מודלים לחיקוי בספורט הנשים בישראל
מעבר מקריירה ראשונה לשנייה
מטרות משנה:
שבירת סטראוטיפים
הסרת חסמים העומדים בדרכן של ילדות, נערות ונשים בדרך לעיסוק בספורט
סביבה חיובית ותומכת עבור נשים העוסקות בספורט
יצירת ערוץ תקשורת ישיר בין השגרירות לשטח ולאתנה
כלי מיתוג לאתנה
פרויקט שגרירות אתנה > קהל היעד לפעילות השגרירות

ספורטאיות סגלי אתנה
ספורטאיות סגלי אתנה והוריהן
תלמידות ותלמידי בתי הספר- יסודי, חט"ב ותיכון
אגודות ומועדוני ספורט- ימי גיבוש, ערבי סיום, שילוב במחנות אימון - ספורטאיות, ספורטאים והורים
מורים וסטודנטים לחינ"ג
מדיה- טלוויזיה, אינטרנט, עיתונים ורדיו
פורומים שונים בעיריות ומועצות (מנהלת נשים וכו')
אנשי עסקים וקהלים חדשים- מגזר ציבורי רחב
פרויקט שגרירות אתנה > המסרים של השגרירה

המסרים שיועברו על ידי שגרירות אתנה מותאמים לגיל ולאופי של קהל היעד. 
המסרים מתמקדים בשבירת חסמים שונים שהתגלו בסקרים שנעשו המונעים מילדות לעסוק בספורט ומהוריהן לשלוח אותן לפעילות ספורטיבית. בין החסמים, לדוגמה: תובענות עולם הספורט ופציעות בספורט.
יש התייחסות לאספקטים חברתיים, בריאותיים, מנטליים וניתן דגש על ערך המוסף של עיסוק בספורט לילדות תוך דגש על חיים מאוזנים ומלאים – ספורט בשילוב לימודים, חברה וחיי משפחה וכן ניהול זמן הנכון והאפשרי לספורטאית תחרותית.
צ'ולנונט סוריוד

הגנרל בדימוס צ'ולנונט סוריוד (בתאית: สุรยุทธ์ จุลานนท์; נולד ב-28 באוגוסט 1943), ראש הממשלה הזמני של תאילנד ומפקד צבא תאילנד לשעבר.
ב-40 שנות[דרושה הבהרה] הקריירה הצבאית שלו, נתפס סוראיוד כמפקד יעיל וישר, וזכה לשבחים רבים על תפקודו כמפקד הצבא. עם פרישתו מהצבא בשנת 2003, מונה כחבר המועצה המייעצת למלך תאילנד. סוראיוד נחשב כמקורב לגורמים בצבא ארצות הברית, שהרבו לשבח את תפקודו. עם שחרורו מהצבא, הצטרף סוראיוד, בודהיסט אדוק, למנזר בודהיסטי, ושהה במקום למשך תקופה מסוימת. בעבר הכריז כי אין בכוונתו להיכנס ל"ביצה הפוליטית", אולם כאמור, לבסוף עשה זאת.
סוריוד נבחר על ידי השבועון "טיים" ל"גיבור של אסיה", בשל היותו חייל מקצועי המעוניין ברפורמות. הוא נתפס בארצו כאיש הגון ובעל כישורים מוכחים.
מיד לאחר השבעתו אמר סוריוד כי ממשלתו החדשה תתמקד ברווחתם של האזרחים.
פסקארה

ערך זה עוסק בעיר באיטליה. אם התכוונתם למשמעות אחרת, ראו .
פסקארה (באיטלקית: Pescara) היא עיר הבירה של נפת פסקארה שבמחוז אברוצו שבאיטליה. זוהי העיר הגדולה ביותר באוכלוסייתה במחוז: בשנת 2011 היא מנתה 116,846 תושבים, והאזור המטרופוליני הסובב אותה מנה כ-450,000 תושבים. פסקארה ממוקמת על חוף הים האדריאטי על שפך נהר אטרנו-פסקארה. העיר בצורתה הנוכחית נוסדה ב-1927 כאשר אוחדו העיר פסקארה השוכנת על גדתו הדרומית של הנהר והעיר קסטלמארה אדריאטיקו (Castellamare Adriatico) שמצפון לו. אחד מאלה שדחפו להקמתה של העיר בצורתה זו היה המשורר גבריאלה ד'אנונציו, תושב העיר.
הרחוב המסחרי הראשי של העיר הוא שדרות אומברטו הראשון (Corso Umberto I), המשתרע מכיכר הרפובליקה ועד לכיכר האחד במאי אשר על חוף הים, אשר יחד עם שדרות ויטוריו אמנואלה השני ורחוב ניקולה פבריצי, תוחמת מרובע המהווה את מרכז הקניות של העיר. שדירות מנטונה, הרחוב הראשי של פסקארה, היה במשך שנים מרכז חיי הלילה של העיר. בכיכר איטליה, שליד שפת הנהר שוכנים בניין העירייה ובניני הממשל של הנפה, אשר בינה לבין הקמפוס של האוניברסיטה המקומית, התפתח במשך השנים מרכז העסקים. מדרום לשפך הנהר שוכנת המרינה המקומית. את פאסקרה משרתים נמל תעופה בינלאומי ואחד מנמלי הים התיירותיים החשובים בים האדריאטי.
גאוגרפיה

פסקארה ניצבת בגובה פני הים האדריאטי והיא התפתחה במאות שלפני ספירת הנוצרים על המיקום האסטרטגי של שפך נהר אטרנו-פסקארה. החוף רדוד וחולי ומשתרע ברציפות מדרום ומצפון לשפך. רוחבו של החוף מגיע ל-140 מטרים. בדרום משתרע יער אורנים שבעבר הגיע עד לחוף אך כמעט ונעלם ונמצא רק באזור המוגדר כשמורת טבע.
המרקם העירוני של פסקארה משתרע על שטח בצורת T על גדות הנהר ועל רצועת החוף שמשני צידי השפך שלו. כמו כן העיר מתפשטת לכיוון הגבעות שבצפון-מזרח ובצפון-מערב, אשר יושבו לראשונה בתקופה הנאוליתית. שטח העיר משופע במי תהום הניזונים מהפשרת השלגים בהרים שבפנים הארץ.
היסטוריה

למרות שאין לה חשיבות היסטורית של ממש, תולדותיה של פסקארה מתחילים מתקופת הכיבוש הרומי. הכפר נוסד כדי לשמש כנמל לעיר טאטה (Theate), שהייתה בירתם של אנשי שבט המרוצ'יני (Marrucini) והנמל היה שער לסחר עם ארצות המזרח במשך מאות שנים. שמה של העיר ושל הנהר היה אטרנום (Aternum, ביוונית Άτερνος). היא הייתה מקושרת לרומא באמצעות רשת של דרכים. במרכזו של היישוב ניצב מקדש.
בשנת 597 נהרסה העיר על ידי הלומברדים. סטוס (Cetteus), שהיה בישוף במאה השישית ונבחר לכהונתו בשנת 590 בתקופת כהונתו של האפיפיור גרגוריוס הראשון, היה לקדוש המגן של פסקארה. על פי המסורת הוא הוצא להורג על ידי הלומברדים שהשליכוהו לנהר כשחבל שבקצהו קשור סלע כרוך לצווארו וגופתו צפה ליד פסקארה.
ב-1095 הייתה פסקארה כפר דייגים ובה כנסיות לרוב. ב-1140 כבש את העיירה רוג'רו השני, מלך סיציליה ובכך נפתחה תקופה שבה העיירה נהרסה על ידי צבאות שתקפו פעם אחר פעם את ממלכת סיציליה הנורמנית. השם פיסקאריה (Piscaria, "שפע של דגים"), נזכר לראשונה בתקופה זו. כמה סניורים  משלו בפסקארה לאחר מכן ובתקופה זו נבנו המצודה והמגדל.
בעשורים הראשונים של המאה ה-15 הותקפה העיר ונכבשה על ידי שכירי חרב ובהמשך הותקפה על ידי צבאות הונציאנים ומאוחר יותר כחלק מממלכת נאפולי הספרדית, היא הפכה לעיר מבוצרת.
ב-1566 הוטל מצור על פסקארה על ידי הצי של האימפריה העות'מאנית. העיר עמדה באומץ במצור והעות'מאנים הצליחו רק להרוס את הסביבה.
בראשית המאה ה-18 מנתה אוכלוסייתה של פסקארה  כ-3000 תושבים, מחציתם חיו בקסטלמארה. ב-1707 תקפו את העיר צבאות אוסטרים. העיר עמדה בהתקפה חודשיים בטרם נכנעה.
פסקארה הייתה תמיד חלק מממלכת נאפולי, להוציא תקופה קצרה בין השנים 1798-1799 שהיה הייתה בשטחה של הרפובליקה של נאפולי. ב-1800 נפלה העיר בידיהם של הכוחות הצרפתים והייתה למרכז צבאי חשוב של הממשל של ז'וזף בונפרטה. קסטלמארה, שכעת חיו בה 3000 תושבים, הפכה להיות עיר נפרדת.
ב-1814 מרדו הקרבונארי של פסקארה כנגד ז'ואקים מירא. כאן נחתם ב-15 במאי 1815 אחד המסמכים הראשונים של איחוד איטליה. בשנים הבאות הייתה פסקארה סמל לחזרה לשלטון האלימה של בית בורבון, שכן בה שכן אחד מבתי הכלא הידועים לשמצה שלו. ב-1853 נהרס העיר בשיטפון וב-1860 היא שוחררה על ידי אחד מאנשיו של ג'וזפה גריבלדי. שבע שנים לאחר מכן נהרס המבצר.
בשישים השנים הבאות פסקארה הייתה חלק מנפת קייטי (Chieti), לאחר מכן התמזגה עם קסטלמארה ובסופו של דבר הפכה להיות העיר הגדולה באזור. העיר החדשה סבלה קשות במלחמת העולם השנייה ומאז נבנתה מחדש באופן נרחב והפכה לעיר חוף מודרנית.
אתרים חשובים

אחד האתרים הפופולריים בעיר הוא בית הולדתו של גבריאלה ד'אנונציו. פסקארה היא גם מקום משכנו של המוזיאון לתולדות העם האברוצי. המוזיאון כולל 13 אולמות המשכנים תצוגות על ההיבטים השונים של החיים, המסורות, הכלכלה וההיסטוריה של 4000 שנות העם האברוצי.
כלכלה ותרבות

פסקארה היא העיר המאוכלסת ביותר במחוז אברוצו והיא אחד מעשרת המרכזים הכלכליים והתירותיים הגדולים ביותר שעל חוף הים האדריאטי. הודות לחוף המשתרע על יותר מ-20 ק"מ, היא מהווה יעד תיירותי פעיל בחודשים הקיץ. החופים מוגנים על ידי שוברי גלים שהוצבו כדי למנוע סחיפה. מאז 1939 מתקיים בפסקארה פסטיבל ג'אז בינלאומי.
ערים תאומות

צרפת ארקשון (אנ'), צרפת
ארצות הברית מיאמי ביץ', פלורידה, ארצות הברית
פרו לימה, פרו
קרואטיה ספליט, קרואטיה
איטליה קזאלה מונפראטו, איטליה
הערות שוליים

↑  הלשכה המרכזית לסטטיסטיקה של איטליה
| --- | --- |
בקרת זהויות :  NLI: 987007552493005171  BNE: XX455208  GND: 4256540-6  LCCN: n80089400  MusicBrainz: 23450bbf-a589-4cd9-8d6e-cdb7536f60fa  NKC: ge304866  VcBA: 494/32509  VIAF: 132522553   WorldCat (עם VIAF): 132522553
פתרון אנליטי

במתמטיקה, פתרון אנליטי של משוואה או מערכת משוואות הוא הצגה של הפתרון באופן ישיר ומפורש, ללא צורך בקירובים או סכומים אינסופיים. בדרך כלל מועדף פתרון אנליטי על-פני פתרון נומרי, הדורש סדרת קירובים, משום שתכונות הפתרון והתלות שלו בפרמטרים קלה יותר לזיהוי וניתוח כשהפתרון מפורש.
פתרון של משוואה פולינומית או מערכת של משוואות כאלה הוא פתרון אנליטי עבור אחד המשתנים, אם הוא מציג אותו כפונקציה מפורשת של שאר המשתנים והפרמטרים. לדוגמה, את משוואת המעגל  \ x^{2}+y^{2}=R^{2} אפשר לפתור בצורה  y=\pm {\sqrt {R^{2}-x^{2}}}, שבה הצבת ערכים באגף ימין נותנת מיד ערך למשתנה y שבאגף שמאל. יש משוואות רבות שלא ניתן לפתור באופן כזה.
משוואות דיפרנציאליות

בהקשרים מורכבים יותר, לדוגמה כאשר פותרים משוואה דיפרנציאלית, כל הצגה המעקרת את המרכיב הדיפרנציאלי במשוואה נחשבת לפתרון אנליטי. לדוגמה, 
 y=\sum _{n=2}^{\infty }{\frac {1}{(n-1)!^{2}}}t^{n} הוא פתרון אנליטי של המשוואה  t^{2}y''-ty'+(1-t)y=0.
פתרון אנליטי למשוואה דיפרנציאלית אפשרי בדרך כלל רק עבור תנאי השפה הפשוטים ביותר. עבור תנאי שפה כלליים המשוואה לרוב אינה פתירה אנליטית.
פרצ'ה

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת אנץ'
 שטח:  12.54 קמ"ר
 אוכלוסייה:  ‏
  ‑ בכפר:  17 (1 בינואר 2024)
 קואורדינטות:  48°30′09″N 20°59′05″E﻿ / ﻿48.502530555556°N 20.984819444444°E﻿ / 48.502530555556; 20.984819444444 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פרצ'ה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פרצ'ה  he tabBackground:;tabBorder:#aaa;defaultTab:0;
 
פרצ'ה (בהונגרית: Perecse) הוא כפר זעיר במחוז בורשוד-אבאוי-זמפלן שבצפון מזרח הונגריה.
בפרצ'ה חיו לתקופת זמן מוגבלת מעט יהודים
| שנה | כמות יהודים | כלל האוכלוסייה |
| --- | --- | --- |
| 1840 | 7 |  |
| 1880 | 9 | 278 |
| 1910 | 4 |  |
| 1920 | 4 |  |
| 1930 | 2 |  |
| 1941 | 3 | 279 |
ספיידרמן: אי העכביש

| --- | --- |

עטיפת החוברת The Amazing Spider-Man #667 מאוגוסט 2011, אמנות מאת הומברטו ראמוס, ויקטור אולזבה ואדגר דלגדו.
 מידע קומיקס
 יוצר:  דן סלוט
 סוגה:  קומיקס
 תקופת פרסום מקורית:  אוגוסט – נובמבר 2011 (כ־2,003 שנים)
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  מארוול קומיקס
 מספר החוברות:  8 (סיפור עיקרי) 31 (חוברות קשורות)
אי העכביש (באנגלית: Spider-Island) היא קשת סיפור ואירוע קרוסאובר שפורסמה בחוברות הקומיקס ספיידרמן ביקום מארוול על ידי חברת מארוול קומיקס. הסיפור נמשך כשמונה חוברות עיקריות בין אוגוסט לנובמבר 2011 בכתיבתו של דן סלוט ובאיורו של סטפנו קאסלי, כאשר מרבית החוברות הנוספות הן מיני סדרות ומהדורות מוגבלות שנכתבו במיוחד לקשת סיפור זו.
העלילה הראשית עוקבת אחר תושבי מנהטן שמקבלים באופן מסתורי כוחות הדומים לאלה של ספיידרמן, ומציגה את שובם של נבלי-העל התן והמלכה אדריאנה "אנה" סוריה. כמו כן, קשת הסיפור מניחה את הרקע לתחילתו של הכרך השני של חוברות סקרלט ספיידר.
"אי העכביש" ממוקם במקום ה-16 ברשימת 25 הסיפורים הגדולים של ספיידרמן בכל הזמנים, לפי מגזין CBR.com.
עלילת הסיפור > השרצה

"השרצה" הייתה סדרה של סיפורים צדדיים שנכתבו בסוף חוברות מספר 659, 660, 665-662 של The Amazing Spider-Man. סיפורים אלה מספרים על הניסיונות שערך התן שהובילו לאירועי "אי העכביש". סיפורים אלה אוגדו יחדיו לחוברת בהדפסה מחודשת בשם The Amazing Spider-Man: Infested, שפורסם ב-31 באוגוסט 2011.
עלילת הסיפור > אי העכביש > פרולוג - האחד והיחיד

פרולוג הסיפור משרטט את חייו של פיטר פארקר עם תחילת אירועי "אי העכביש". הוא משקיע את זמנו בעבודה במעבדות הורייזן וכספיידרמן הוא מנטרל ללא כל מאמץ שוד שמבצע הידרו-מן וגם עוצר שוד רגיל. לבסוף, הוא עורך ביקור אצל שאנג צ'י, המנטור שלו לאמנויות לחימה, אשר מלמד אותו את "דרכי העכביש" (כפי שנראה במהדורת יום קומיקס חינם של The Amazing Spider-Man). מאדאם ווב בעלת כוחות החיזוי מזהירה אותו מפני העתיד לבוא, אך ספיידרמן מבטל את דבריה באומרו שמדובר בשטויות. בינתיים, התן מגייס פושעים בעלי כוחות עכביש לפרויקט שלו, כשביניהם נמנה קיין - אשר עבר מוטציה ונקרא כעת טרנטולה. ברשותו של התן מעבדה סודית שבתוכה נמצאים שיבוטים של מיילס וורן. מתגלה כי מאחורי פעולותיו של התן עומדת תורמת מסתורית הנקראת מלכת העכבישים.
עלילת הסיפור > אי העכביש > חלק ראשון - ספיידרמנהטן המדהימה

חברתו של פארקר, קרלי קופר, מגלה לו שיש לה כוחות עכביש. השניים צופים במבזק חדשות שמתאר כיצד מאות מתושבי ניו יורק החלו לפתח כוחות עכביש דומים. מסתבר שהתן עומד מאחורי התקרית, לאחר שאסף מספר פושעים בעלי כוחות עכביש ונתן להם תלבושות בסטייל של ספיידרמן. האוונג'רס מנסים להגן על העיר מפני התקפתם.
עלילת הסיפור > אי העכביש > חלק שני - פיטר פארקר, הספיידרמן הלא-מרהיב

אף על פי ששאנג-צ'י מצליח לאשר את זהותו של ספיידרמן בפני האחרים, זה האחרון מקבל פקודה לא להשתתף בלחימה כדי שלא יטעו בינו לבין הספיידרמנים המדומים האחרים. אולם, בהשראת שיחתו עם מרי ג'יין ווטסון, פארקר מצליח לגייס כמה מתושבי ניו יורק לעזור לו בעצירתם של הספיידרמנים המרושעים באמצעות התחזות לאזרח תמים בעל כוחות עכביש. בעוד אנטי-ונום עובד על ריפוי אנשי העכביש מכוחותיהם, מאדאם ווב תוהה מדוע גם ונום וגם אנטי-ונום נדרשים כדי לתקן את בעיית העכבישים במנהטן. בינתיים, קרלי ופארקר מנסים לחקור את מעבדתו של התן, כשהם משערים שהוא הסבירות הגבוהה ביותר שאחראי להתפתחות התקרית. אולם, הם אינם יודעים שעוקבים אחריהם. התן נראה כשהוא עובד על פרויקט "מלך העכבישים" באמצעות מילוי המעבדה בעוברי עכביש.
עלילת הסיפור > אי העכביש > חלק שלישי - ארכנוטופיה

מעבדות הורייזן עובדים עם מיסטר פנטסטיק כדי למצוא תרופה לאנשי העכביש בזמן שהאוונג'רס ושאר גיבורי העל מנסים לשמור על בידודו של אי מנהטן. במעבדה נטושה באוניברסיטת אמפייר סטייט, פארקר וקרלי מותקפים בידי צ'אנס, סקורצ'ר והארנב הלבן בעלי כוחות העכביש. כשהארנב הלבן מתקיף את קרלי, פארקר משתמש במהלכים אותם למד משאנג-צ'י כדי להביס את הפושעים. קרלי לוקחת אותם לתחנת המשטרה ואומרת לפארקר שהיא רוצה לשוחח איתו ועם ספיידרמן, למורת רוחו. התן עוקב אחריהם ואומר לטרנטולה ללמוד את מהלכי הקרב מההקלטות מאחר שהוא ייבחן עד מהרה.
בינתיים, האוונג'רס סוגרים את האי מכל יציאה וכניסה אליו. ריד ריצ'רדס מפתח נסיוב שנועד לדכא את התפתחות כוחות העכביש אצל אנשים רגילים, אך לא מסוגל לרפא את אלה שכבר יש להם כוחות. בדיוק כשג'יי ג'ונה ג'יימסון עומד לקחת את הנסיוב, ריצ'רדס אומר לו שהוא נדבק. אנטי-ונום ממשיך לרפא את תושבי מנהטן הלא-נגועים, ומאדאם ווב מתעלפת מאחר שהרבה עכבישים מתחברים לקור החיים. נאמר לקרלי שספיידרמן מחכה לה על גג בניין התחנה. היא וספיידרמן עושים את דרכם לעצור עוד פושע בעל כוחות עכביש, כאשר קרלי מתחילה לחשוד היכן פארקר. כשהם מגיעים לזירת הפשע, הם מגלים את שוקר בעל שש הזרועות. הוא מגלה להם שהוא מעוניין להשיג מזומנים כדי שהדעתן המטורף ירפא אותו. הוא מסיר את מסכתו ומתברר שאט אט הוא עובר מוטציה ליצור עכבישאי. בשעה שספיידרמן מנסה להבין את סדר ההתרחשויות, קרלי מתחילה לעבור מוטציה בעצמה. מלכת העכבישים אומרת לתן שתושבי מנהטן מתחילים לעבור מוטציה ועד מהרה העיר ניו יורק תהיה שייכת לה.
עלילת הסיפור > אי העכביש > חלק רביעי - עכבישים, עכבישים בכל מקום

מרי ג'יין ווטסון מתחמקת מהאזרחים אשר נהפכו ליצורים עכבישאים. בעוד ספיידרמן מנסה להעביר את קרלי שעבר מוטציה לידיו של מיסטר פנטסטיק, יצורים עכבישאים נוספים מתחילים להופיע, מה שמקשה עליו להבין מי מהם היא קרלי. ג'יימסון משתנה ליצור עכבישאי ומביס קוטל עכביש, ומלכת העכבישים משתמשת בקור החיים כדי להשתלט על היצורים העכבישאים. גם מרי ג'יין מתחילה לפתח כוחות עכביש, ומאדאם ווב מאבדת את יכולות החיזוי שלה.
עלילת הסיפור > אי העכביש > חלק חמישי - תקווה חדשה

בניגוד לעצתו של התן, ריד ריצ'רדס ומעבדות הורייזן מצליחים לפתח נסיוב מהנוגדנים הסימביוטים שבדמו של אנטי-ונום, מה שמחסל את וירוס העכביש והמוטציות עוברות רגרסיה. מלכת העכבישים שולחת את טרנטולה לפרוץ למעבדתו של פארקר, אולם פיטר מגלה זאת ועוצר את טרנטולה מלהרעיל את הנסיוב. טרנטולה מתגבר על פארקר משום שהוא עדיין מחזיק בכוח על-אנושי ובחוש עכביש מתפקד. ריצ'רדס מגלה למעבדות הורייזן כיצד ספיידרמן איבד את חוש העכביש שלו, ומדעני המעבדה יוצרים תדר מנוגד לזה של המלכה, ומשדרגים את חוש העכביש של פארקר לרמה מפותחת יותר (מאחר שאימוניו של שאנג-צ'י התמזגו לתוך הרפלקסים שלו). פארקר משתמש בשדרוג זה כדי להתגבר על טרנטולה ומטביע אותו בבריכת הנסיוב. טרנטולה מגיח מתוך הבריכה כשהמוטציה שלו נעלמה ותהליך ריקבון השיבוט שלו עבר רגרסיה. כעת, קיין הבריא מסיר מעליו את שאריות השפעותיה של מלכת העכבישים ומציע לפארקר את עזרתו. בינתיים, תופעת לוואי של התדר הנגדי ששומש על פארקר מאפשרת למאדאם ווב ולמלכת העכבישים להתחבר מחדש לקור החיים. מלכת העכבישים משתמשת בגרסה מתקדמת יותר של הצרחה העל-קולית שלה והורגת את התן (שהתברר כשיבוט נוסף שלו), והיא מגלה שניתנו לה הכוחות המלאים של קור החיים, מה שהופך אותה לאלת העכבישים.
עלילת הסיפור > אי העכביש > חלק שישי - קרב בוס

עד שקפטן אמריקה וונום מגיעים למלכת העכבישים, היא משתמשת בכוחותיה המשודרגים כדי להתפתח ליצור עכבישי עצום בגודלו ובעל כוחות על-אנושיים גדולים לאין שיעור, השואבת את כוחותיה מכל בן אדם אשר נגוע בווירוס העכביש. מרי ג'יין מגלה שמערכת היחסים הארוכה שלה עם פיטר העניקה לה חסינות מסוימת מווירוס העכביש, והיא משתמשת בכוחותיה החדשים כדי ליצור קשר עם פיטר במעבדות הורייזן. בינתיים, פארקר מצייד את קיין בשריון העכביש אותו לבש ב"זמנים גדולים" כדי להדוף את הצרחה העל-קולית של מלכת העכבישים. קיין, מרי ג'יין וספיידרמן מצטרפים ללחימה בזמן שכל קהילת גיבורי-העל מנסה למנוע את התקדמותה של מלכת העכבישים ואת נבואתה האפוקליפטית של מאדאם ווב. בדיוק כשנדמה שספיידרמן עומד להפסיד, מרי ג'יין מזכירה לו שעד כמה שספיידרמן יכול להיות חזק, היא תמיד האמינה במוחו ובכישרונו המדעי של פיטר פארקר. פארקר משאיר מאחור את קיין להילחם יחד עם גיבורי-העל האחרים, בעוד הוא ומרי ג'יין עושים את דרכם למחוז המשטרתי כדי לגנוב את האוקטובוטים של דוקטור אוקטופוס - שאותם פארקר ממיר לצבא קטן של קוטלי עכביש, כשכל אחד מהם נושא מנה אחת של הנסיוב. בזמן שמרי ג'יין מגנה עליו באומץ רב, פארקר משתמש באנטנה של בניין אמפייר סטייט כדי לבצע רגרסיה במוטציה של רבים מתושבי העיר בו זמנית. קיין רואה זאת ומתעודד ממעשיו של ספיידרמן ומכך שמלכת העכבישים מאבדת מכוחותיה. הוא מזנק לעבר פיה של מלכת העכבישים כדי לקטול אותה ומשתמש בשריון כדי להדוף את הצרחה העל-קולית שלה ואת העוקצנים (בדומה לאלה שהיו לפארקר באירועי "האחר").
מאדאם ווב טוענת שהנבואה שלה ש"היד של ספיידרמן" ניצחה את מלכת העכבישים יכולה להיות שגויה, אך קיין אומר שהוא בסך הכל המבצע של אומץ ליבו של ספיידרמן ומחשבתו המהירה היא זו שגרמה לו להנחית את המכה הניצחת. התן, מחופש לאחד מחברי הצוות "בקרת נזקים", קוצר חלק ממח העצם של מלכת העכבישים כדי להשתמש בו בניסויי שיבוט עתידיים. על גג בניין אמפייר סטייט, מרי ג'יין מתוודה לאהבתה לפיטר, אך הוא אינו שומע אותה. השניים נשארים לנוח שם ומתבדחים על העובדה שכל העיר ניו יורק צעדה בנעליו של ספיידרמן.
עלילת הסיפור > אי העכביש > חלק שביעי - העיר הערומה

ביום למחרת, פארקר מגלה מדוקטור סטריינג' שהמחסום המנטלי שהונח עליו כדי להגן על זהותו הסודית כספיידרמן נכשל משום שהופץ וידאו ויראלי שבו נראה פארקר חושף את כוחות העכביש שלו בפומבי כדי לעודד את השימוש בהם לטובה. כתוצאה מכך, קרלי מסיקה את זהותו הסודית ומאחר שהיא התעייפה משקרים היא מאשימה אותו שהוא משתמש במסיכה בחייו האמיתיים ונפרדת ממנו. פארקר מאתר את מרי ג'יין ונותן לה את הנסיוב, אם כי היא מתנגדת לכך. השניים חולקים ביחד את אשר התרחש. היא אומרת לו להסתכל לכיוונו של בניין אמפייר סטייט, היכן שמוקרנת עליו סכימת צבעים של כחול-אדום - דרכם של תושבי העיר ניו-יורק להגיד תודה לספיידרמן על פעולותיו ההירואיות במהלך המשבר שפקד אותם.